CELEX: 32010D1019(01)
Language: bg
Date: 2010-10-15 00:00:00
Title: Решение на Съвета от 15 октомври 2010 година за назначаване на двама членове на управителния съвет на Европейската агенция по химикали

19.10.2010   
            
            
               BG
            
            
               Официален вестник на Европейския съюз
            
            
               C 282/4
            
         РЕШЕНИЕ НА СЪВЕТА
   от 15 октомври 2010 година
   за назначаване на двама членове на управителния съвет на Европейската агенция по химикали
   2010/C 282/05
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали (1), и по-специално член 79 от него,
   като има предвид, че:
   
               (1)
            
            
               Член 79 от Регламент (ЕО) № 1907/2006 предвижда, че Съветът следва да назначи за членове на управителния съвет на Европейската агенция по химикали по един представител от всяка държава-членка.
            
         
               (2)
            
            
               С решение от 7 юни 2007 г. (2) Съветът назначи 27 членове на управителния съвет на Европейската агенция по химикали. Членовете на управителния съвет от Дания (3) и Португалия (4) бяха заменени на по-късен етап.
            
         
               (3)
            
            
               Правителството на Дания информира Съвета за своето намерение да замени датския представител в управителния съвет и представи кандидатура за нов представител, който следва да бъде назначен за периода до 31 май 2011 г.
            
         
               (4)
            
            
               Правителството на Португалия информира Съвета за своето намерение да замени португалския представител в управителния съвет и представи кандидатура за нов представител, който следва да бъде назначен за периода до 31 май 2011 г.,
            
         ПРИЕ НАСТОЯЩОТО РЕШЕНИЕ:
   Член 1
   Г-н Eskil THUESEN, с датско гражданство, роден на 4 септември 1965 г., се назначава за член на управителния съвет на Европейската агенция по химикали на мястото на г-н Per NYLYKKE за периода от 20 октомври 2010 година до 31 май 2011 г.
   Член 2
   Г-н Mário GRÁCIO, с португалско гражданство, роден на 5 май 1971 г., се назначава за член на управителния съвет на Европейската агенция по химикали на мястото на г-жа Maria Fernanda SANTIAGO за периода от 20 октомври 2010 година до 31 май 2011 г.
   Член 3
   Настоящото решение влиза в сила в деня на приемането му.
   
      Съставено в Люксембург на 15 октомври 2010 година.
      
         
            За Съвета
         
         
            Председател
         
         E. SCHOUPPE
      
   
   
      (1)  ОВ L 396, 30.12.2006 г., стр. 1.
   
      (2)  ОВ C 134, 16.6.2007 г., стр. 6.
   
      (3)  Решение на Съвета от 24 юли 2008 г. за назначаване на един член на Управителния съвет на Европейската агенция по химикали (ОВ C 190, 29.7.2008 г., стр. 1).
   
      (4)  Решение на Съвета от 27 ноември 2008 г. за назначаване на трима членове на Управителния съвет на Европейската агенция по химикали (ОВ C 320, 16.12.2008 г., стр. 4).